भोपाल: मध्य प्रदेश में लगभग दो दशक से शिक्षा विभाग में संविलियन की मांग को लेकर आंदोलनरत अध्यापक संवर्ग को रविवार को मुख्यमंत्री शिवराज सिंह चैहान ने बड़ी सौगात दी है। उन्होंने अध्यापकों का शिक्षा विभाग में संविलियन करने का ऐलान किया है। अध्यापक अब विभागीय कर्मचारी माने जाएंगे। राज्य के अध्यापकों ने रविवार को भोपाल में महापंचायत बुलाई थी। यहां के शाहजहांनी पार्क में बड़ी संख्या में अध्यापक जमा हुए। उनकी मांग थी कि उनका शिक्षा विभाग में संविलियन किया जाए, साथ ही अन्य कर्मचारियों की तरह उन्हें भी सुविधाएं मिलें।